

**ประกาศเทศบาลตำบลคำป่าหลาย**

**เรื่อง มาตรการป้องกันการขัดกันระหว่างผลประโยชน์ส่วนตนกับผลประโยชน์ส่วนร่วม**

**....................................................**


เพื่อให้การปฏิบัติงานของพนักงานเป็นไปอย่างมีประสิทธิภาพ เกิดความโปร่งใส อีกทั้งส่งเสริม วินัยคุณธรรม จริยธรรม และการป้องกันการทุจริตในองค์กรเทศบาลตำบลคำป่าหลาย จึงได้กำหนดมาตรการพัฒนาส่งเสริมการปฏิบัติตามมาตรฐานจริยธรรม การบริหารจัดการผลประโยชน์เพื่อป้องกันการขัดกันระหว่างผลประโยชน์ส่วนตนกับผลประโยชน์ส่วนรวม ดังนี้

1. ห้ามมิให้เจ้าหน้าที่พัสดุจัดซื้อจัดจ้างกับผู้เสนองานที่มีความเกี่ยวข้องกับบุคลากรภายในเทศบาลตำบลคำป่าหลายทั้งประโยชน์ส่วนตนและผลประโยชน์ส่วนรวมที่มีผลต่อการปฏิบัติหน้าที่

2. ห้ามมิให้บุคลากรในเทศบาลตำบลคำป่าหลายใช้อำนาจหน้าที่ใน ตำแหน่งหรือหน้าที่ดำเนินงานหรือโครงการที่เลือกผลประโยชน์กับตนเองทั้งที่เกี่ยวกับเงินและทรัพย์สินอื่น

3. ห้ามมิให้บุคลากรในเทศบาลตำบลคำป่าหลายดำรงตำแหน่งทำหน้าที่ทับซ้อนกัน

4. ในกรณีที่บุคลากรในเทศบาลตำบลคำป่าหลาย มีผลประโยชน์ทับซ้อนให้ใช้หลักปฏิบัติดังนี้ การเปิดเผยต่อหัวหน้าส่วนราชการและผู้บริหารเทศบาลตำบลคำป่าหลาย ว่างานใดที่มีผลประโยชน์ขัดกันระหว่างผลประโยชน์ส่วนตนกับ ผลประโยชน์ส่วนรวมการถอนตัวออกจากการทำหน้าที่ตัดสินใจหรือทำงานที่บุคลากรที่ผลประโยชน์ทับซ้อนกัน ให้หัวหน้าสำนักปลัดมีหน้าที่ตรวจสอบบุคลากรในเทศบาลตำบลคำป่าหลายถึงความเกี่ยวข้องกับผู้ เสนองานพร้อมทั้งรายงานผลการปฏิบัติงานเพื่อป้องกันผลประโยชน์ทับซ้อนต่อนายกเทศมนตรีตำบลคำป่าหลาย ทราบการรับของขวัญเป็นของส่วนตัวให้กระทำได้ในกรณีมีมูลค่าไม่เกิน 3,000 บาทหากเกินกว่านั้น ต้องรายงานผู้บังคับบัญชาทราบและพิจารณาดำเนินการต่อไป



จึงประกาศให้ทราบและถือปฏิบัติโดยทั่วกัน

ประกาศ ณ วันที่ 10 เดือน พฤษภาคม พ.ศ. 2564

(นายธีระพล พันธุพาน)

นายกเทศมนตรีตำบลคำป่าหลาย